CELEX: 62021TN0157
Language: mt
Date: 2021-03-22 00:00:00
Title: Kawża T-157/21: Rikors ippreżentat fit-22 ta’ Marzu 2021 – RG vs Il-Kunsill

14.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 228/30
            
         
      Rikors ippreżentat fit-22 ta’ Marzu 2021 – RG vs Il-Kunsill
      (Kawża T-157/21)
      (2021/C 228/41)
      Lingwa tal-kawża: l-Ingliż
      
         Partijiet
      
      
         Rikorrent: RG (rappreżentant: R. Purcell, avukat)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tordna l-annullament tad-Deċiżjoni tal-Kunsill (UE) 2020/2252 tat-29 ta’ Diċembru 2020 (1) dwar l-iffirmar, f’isem l-Unjoni, u l-applikazzjoni proviżorja tal-Ftehim dwar il-Kummerċ u l-Kooperazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u r-Renju Unit tal-Gran Brittanja u l-Irlanda ta’ Fuq, min-naħa l-oħra, u tal-Ftehim bejn l-Unjoni Ewropea u r-Renju Unit tal-Gran Brittanja u l-Irlanda ta’ Fuq dwar il-proċeduri ta’ sigurtà għall-iskambju u għall-protezzjoni ta’ informazzjoni klassifikata (2) sa fejn id-deċiżjoni tapplika provviżorjament it-Titolu VII tat-Tielet Parti tal-Ftehim dwar il-Kummerċ u l-Kooperazzjoni lill-Irlanda;
               
            
                  —
               
               
                  tikkundanna lill-Kunsill għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka motiv wieħed, ibbażat fuq il-fatt li l-Kunsill jaġixxi mingħajr kompetenza, billi jikser rekwiżit proċedurali sostanzjali, u bi ksur tat-Trattati, billi jieħu deċiżjoni li allegat li jorbot l-Irlanda fiż-żona ta’ libertà, segurità u ġustizzja (“ŻLSĠ”) mingħajr “għażla” skont il-Protokoll 21.
      
                  —
               
               
                  Il-Protokoll jagħmel parti mil-liġi primarja tal-Unjoni. Jirrifletti wkoll dispożizzjoni demokratika prinċipali fil-liġi kostituzzjonali tal-Irlanda;
               
            
                  —
               
               
                  It-test tal-Protokoll 21, u d-dispożizzjoni korrispondenti tiegħu fil-Kostituzzjoni tal-Irlanda, juru li l-Irlanda żżomm il-kompetenza esklużiva fl-ŻLSĠ;
               
            
                  —
               
               
                  Il-FKK huwa ftehim internazzjonali fis-sens tal-Protokoll. Hija meħtieġa “għażla”, sabiex il-miżuri ŻLSĠ fih ikunu vinkolanti fuq l-Irlanda;
               
            
                  —
               
               
                  Il-każistika taċ-QĠUE ssostni l-propożizzjoni li t-Titlu dwar Ċediment hija miżura inċidentali li għandu l-ŻLSĠ bħala l-bażi legali proprju tiegħu.
               
            
         (1)  ĠU 2020, L 444, p. 2.
      
         (2)  ĠU 2020, L 444, p. 14.